Musta Leski (Yelena Belova)

Yelena Belova on Marvel-kustantamon sarjakuvissa esiintyvä venäläinen vakooja ja toinen moderni Musta Leski. Hahmon ensiesiintyminen tapahtui amerikkalaisen Inhumans -lehden numerossa 5 maaliskuussa 1999. Hahmon loivat Devin Grayson ja J. G. Jones. Hän oli alun perin Natasha Romanoffin vihollinen ja lopulta liittolainen, joka työskenteli myöhemmin AIM:lle, YPKVV:lle ja Hydralle.

 Fiktiivinen historia 
Belova on moraaliton vakooja ja salamurhaaja, joka koulutettiin Punaisella huoneella, joka koulutti myös Natasha Romanoffin, edellisen Mustan Lesken. Kouluttajansa Pyotr Vasilievich Starkovskyn kuoleman jälkeen hänet lähetetään tappamaan tämän salamurhaaja, mutta tämä osoittautuikin vain keinoksi saada Belova omistautumaan kokonaan asemalleen uutena Mustana Leskenä.Black Widow: Pale Little Spider #3 (elokuu 2002) Uskoen olevansa arvoinen seuraaja ”Mustaksi Leskeksi”, Yelena ilmoittautuu oitis suorittamaan tehtävää, jonka aikana hän kohtaa Natashan. Natasha yrittää neuvoa Yelenaa muodostamaan oman identiteettinsä sen sijaan, että sokeasti uskoisi valtioonsa, ja myöhemmin julmasti manipuloi Yelenaa yrittäen saada tämän näkemään elämän vakoojana ja ”Mustan Leskenä” sen todellisessa valossa.Black Widow Vol. 1 #1-3 (kesäkuu-elokuu 1999) Belova eroaa lopulta ja vetäytyy eläkkeelle Kuubaan, missä hän ryhtyy yrittäjäksi ja malliksi.Black Widow 2 Vol. 1 #1 (marraskuu 2005) 

YPKVV kuitenkin houkuttelee hänet palaamaan takaisin vakoojaksi ja valvomaan vibraniumin louhintaa Antarktikselta Kadonneesta Valtakunnasta.New Avengers Vol 1. #5 (huhtikuu 2005) Pian tämän jälkeen hän joutuu Sauronin hyökkäämäksi ja vakavien palovammojensa vuoksi liittyy Hydraan kostaakseen YPKVV:lle ja Uusille Kostajille.New Avengers Vol 1. #6 (kesäkuu 2005)

 Muissa medioissa 
 Marvel Cinematic Universe 
 Florence Pugh esittää Yelena Belovaa Marvel Cinematic Universessa.
 Belova tekee ensiesiintymisensä vuonna 2021 elokuvassa Black Widow. Hän oli ensin elänyt kolme vuotta Ohiossa Natasha Romanoffin, Alexei Shostakovin ja Melina Vostokoffin kanssa osana Shostakovin ja Vostokoffin vakoilutehtävää. Sitten hänet oli viety koulutettavaksi Punaisella huoneella yhdeksi Mustista Leskistä ja aivopesty tottelevaiseksi, kunnes Captain America: Civil Warin tapahtumien jälkeen vapautui aivopesusta ja pyysi Natashan apua muiden aivopestyjen Leskien vapauttamiseen sekä Punaisen huoneen lopulliseen tuhoamiseen. Avengers: Endgamen tapahtumien hän oli saanut töitä salamurhaajana Valentina Allegra de Fontainelta, joka käskee häntä tappamaan seuraavaksi Clint Bartonin, jonka de Fontaine väittää tappaneen Romanoffin.
 Belova tekee esiintymisen myös vuonna 2021 Disney+-sarjassa Hawkeye. Bartonin ja Kate Bishopin yrittäessä tunkeutua Maya Lopezin asuntoon, Eleanor Bishopilta vihjeen Bartonin olinpaikasta saanut Belova hyökkää Bartonin kimppuun, mutta päätyy taistelemaan myös Bishopia ja Lopezia vastaan. Epäonnistuneen yrityksensä jälkeen Belova yrittää tutustua lähemmin Bishopiin, toivoen saavansa käännettyä tämän Bartonia vastaan. Belova ei saa Bishopia muuttamaan mieltään, mutta hän paljastaa tälle Eleanorin tekevän salaa yhteistyötä Kingpinin, Lopezin toimeksiantajan kanssa. Myöhemmin Belova yritti tappaa Bartonin Eleanorin järjestämässä joulujuhlassa, Barton yritti kertoa Romanoffin itse uhranneen itsensä, mutta Belova ei aluksi uskonut. Vasta kun Barton paljasti tietävänsä Romanoffista ja Belovasta asioita, joita kukaan muu ei tiennyt, Belova luopui tehtävästään ja lähti.
 Elokuvassa Thunderbolts* (2025) paljastui, että Belova oli työskennellyt CIA:n johtajaksi nousseelle de Fontainelle tämän yhtiön, OXE:n, kautta. Hän kohtaa erään tehtävän aikana Utahin aavikolla sijaitsevassa OXE:n holvissa yhtiön muiksi agenteiksi paljastuneet John Walkerin, Ava Starrin ja Antonia Dreykovin. Avan tapettua Antonian, he ymmärtävät de Fontainen yrittäneen huijata heidät tappamaan toisensa. He muodostavat yhdessä Shostakovin ja Bucky Barnesin kanssa ryhmän nimeltä Ukonnuolet, paljastaakseen maailmalle de Fontainen korruption sekä pelastaakseen New Yorkin asukkaat de Fontainen koekappaleena olleen Bob Reynoldsin / Vartiomiehen ilkeältä sivupersoonalta, Tyhjyydeltä. Ryhmän rohkaistua Bob ottamaan kehonsa takaisin hallintaan Tyhjyyden vallasta, de Fontaine huijaa Ukonnuolet tiedotustilaisuuteen, jossa hän väittää itse värvänneensä heidät ja samalla uudellennimeää ryhmän Uusiksi Kostajiksi. Belova kuitenkin kuiskaa de Fontainen korvaan, sanoen tämän olevan nyt heidän armoillaan, vihjaten aikovansa paljastaa totuuden mikäli de Fontaine ikinä aikoisi pettää heidät.
 Belova tulee esiintymään myös vuonna 2026 elokuvassa Avengers: Doomsday.

 Lähteet 

Luokka:Marvel-universumin superroistot
Luokka:Marvel-universumin kamppailulajien harrastajat
Luokka:Kuvitteelliset salaiset agentit ja vakoojat
Luokka:Seulonnan keskeiset artikkelit